Държавен вестник, бр. 39, 2015 г., стр. 50

СТР.  50	
Д Ъ Р Ж А В Е Н  В Е С Т Н И К 	
БРОЙ  39
6. В границите на защитената зона се забра­
нява въвеждането на неместни видове.
7. За горския тип природно местообитание по 
т. 2.1 е задължително прилагането на „Система 
от режими и мерки за стопанисване на горските 
типове местообитания от приложение № 1 от 
Закона за биологичното разнообразие“, утвърдена 
от изпълнителния директор на Изпълнителната 
агенция по горите. 
8. Заповедта не отменя забраните и ограниче­
нията на дейности, наложени по силата на други 
нормативни и административни актове. 
9. Защитената територия – защитена местност 
„Остров Кутово“, обявена по реда на Закона за 
защитените територии, попадаща в границата на 
защитена зона BG0000552 „Остров Кутово“, запазва 
статута, категорията, границите и режимите си 
на опазване. Горното не отменя прилагането на 
забраните и ограниченията по тази заповед за 
тази територия. 
10. В защитена зона BG0000552 „Остров Кутово“ 
се прилагат и забраните за обявената по реда на 
Закона за биологичното разнообразие защитена 
зона BG0002067 „Остров Голя“ за опазване на 
дивите птици, в чиито граници изцяло попада 
защитена зона BG0000552 „Остров Кутово“. 
11. Защитена зона BG0000552 „Остров Кутово“ 
да се впише в регистрите на защитените зони, 
водени в МОСВ и РИОСВ – Монтана.
12. Нарушителите на тази заповед се наказват 
съгласно административнонаказателните разпо­
редби от Закона за биологичното разнообразие.
Заповедта влиза в сила от обнародването є в 
„Държавен вестник“ и не подлежи на обжалване.
Министър: 
Ив. Василева
3492
СТОЛИЧНА ОБЩИНА
РЕШЕНИЕ № 163
от 26 март 2015 г.
В Направление „Архитектура и градоустрой­
ство“ на Столична община е постъпило заявле­
ние вх. № ГР-94-Й-32 от 29.07.2008 г. от Йордан 
Борисов Георгиев, собственик на поземлен имот 
(ПИ) с пл. № 946, попадащ в границите на УПИ 
VI „за КОО и трафопост“ и задънена улица от 
о.т. 639 до о.т. 658, кв. 59, м. С. Железница, район 
„Панчарево“, с искане за даване на съгласие за 
изработване на проект за подробен устройствен 
план – изменение на план за регулация и застро­
яване (ИПРЗ). Към заявлението са приложени: 
скица с предложение за изменението, Решение 
№ 10551 от 7.01.1995 г. за възстановяване правото 
на собственост върху ПИ № 139025 от ПК – Об­
щина Панчарево, скица № Ф10691 от 6.01.2006 г. за 
имот № 139025 по КВС на м. Св. Петър, землище 
с. Железница, нотариален акт № 19, том I, peг. 
№ 1561, дело № 16 от 24.01.2006 г. и скица № 211 
от 20.02.2007 г. за ПИ с пл. № 946, издадена от 
район „Панчарево“.
Заявлението с приложените към него доказа­
телства е разгледано заедно със становищата на 
отделите на НАГ, като е издадено разрешение 
№ ГР-94-Й-32 от 18.03.2009 г. на главния архи­
тект на Столична община, с което е допуснато 
изработването на проект за подробен устрой­
ствен план – изменение на план за регулация и 
застрояване на УПИ VI „за КОО и трафопост“ 
и задънена улица от о.т. 639 до о.т. 658, кв. 59, м. 
С. Железница, район „Панчарево“.
Със заявление вх. № ГР-94-Й-32 от 29.04.2011 г. 
е внесен за одобряване проект за подробен устрой­
ствен план – изменение на план за регулация и 
застрояване на УПИ VI „за КОО и трафопост“, 
VIII-791, IX-791 и XII-733 и задънена улица от о.т. 
639 до о.т. 658, кв. 59, м. С. Железница, с обяс­
нителна записка и извадка от действащия ПУП.
Представени са съгласуван проект от „ЧЕЗ 
Разпределение България“ – АД, на 25.05.2011 г., 
данни за предварително проучване № ТУ-1903 от 
13.05.2011 г. от „Софийска вода“ – АД, и деклара­
ция относно липса на дървесната растителност, 
заверена от дирекция „Зелена система“ – СО, на 
31.10.2011 г.
С писмо № ГР-94-Й-32 от 23.04.2013 г. заяви­
телят е уведомен да отстрани нередовностите 
по преписката, като представи скица за имота 
от СГКК, комбинирана скица по реда на чл. 16, 
ал. 3 ЗКИР и преработен проект върху влязлата 
в сила кадастрална карта.
Със заявление вх. № ГР-94-Й-32 от 3.07.2013 г. 
допълнително са внесени скица № 34028 от 
6.06.2013 г., издадена от СГКК за поземлен имот 
с идентификатор 29150.7106.503 по КККР на с. 
Железница, комбинирана скица по чл. 16, ал. 3 
ЗКИР и проект, изработен върху влязлата в сила 
кадастрална карта на с. Железница.
Проектът е съобщен по реда на чл. 128, ал. 3 
ЗУТ, като съгласно писма peг. № 6602-325(2) от 
5.07.2011 г. и peг. № 6602-325(8) от 21.11.2012 г. на 
главния архитект на район „Панчарево“ и писмо 
peг. № 6602-325(14) от 25.11.2014 г. на кмета на ра­
йон „Панчарево“ в законоустановения срок не са 
постъпили възражения, предложения и искания.
Проектът е съгласуван от отделите на НАГ. 
Същият е приет от ОЕСУТ по реда на чл. 128, 
ал. 7 ЗУТ с решение по протокол № ЕС-Г-3 от 
13.01.2015 г., т. 3, като е предложено да бъде из­
пратен в СОС за одобряване на основание чл. 21, 
ал. 7 ЗОС след изпълнение на направеното слу­
жебно предложение, а именно „отреждането на 
УПИ VIII и УПИ IX да запази съществуващия 
имотен номер предвид на това, че собствениците 
не са заявители“.
Внесен е коригиран в лилав цвят проект.
С оглед на горната фактическа обстановка се 
установява от правна страна следното:
Производството е по реда на § 124 ПЗРЗИДЗУТ.
Искането за одобряване на проект за подробен 
устройствен план е направено от заинтересовано 
лице по смисъла на чл. 131, ал. 1 и 2, т. 1 ЗУТ, а 
именно Йордан Борисов Георгиев като собственик 
на поземлен имот № 139025 по КВС, землище с. 
Железница, съгласно нотариален акт № 19, том I, 
peг. № 1561, дело № 16 от 24.01.2006 г. Въз основа 
на същия документ за собственост лицето е впи­
сано като такова в приложената скица от СГКК 
за поземлен имот с идентификатор 29150.7106.503 
по КККР на с. Железница.